Sophia Zuhri

Aein Sophia Mohamad Zuhri (lahir 24 Mac 2004) ialah seorang penyanyi dan penulis lagu wanita Malaysia. Beliau telah diperkenalkan sebagai anak didik komposer dan penerbit rakaman, Ajai dan menerima pengiktirafan secara meluas dalam industri muzik menerusi single sulungnya, "Game of Charades".

Kerjaya
Sophia mula menunjukkan minat dan bakatnya dalam bidang muzik dengan mencipta lagu secara serius pada usia 14 tahun. Beliau berkata dalam satu temubual bersama Free Malaysia Today: "Ketika membuat keputusan untuk menceburi bidang muzik, saya memberanikan diri menjelaskan kepada ibu bapa. Saya bersyukur apabila mereka amat menyokong keputusan ini,". 

Minat mendalam terhadap muzik membawanya bertemu dengan penulis lagu dan komposer terkenal, Ajai. Sophia kemudiannya muncul dengan single solo pertamanya berjudul "Game of Charades" yang ditulisnya sendiri dengan sentuhan daripada Ajai. Dikeluarkan pada Mac 2021, ia menceritakan mengenai ketidaksempurnaan seorang manusia dan menurut Sophia, ia merupakan pengalaman dan ceritanya "apabila memasuki tempat baharu dan bagaimana untuk membawa diri".

Pada 24 Ogos 2022, Sophia mengadakan persembahan mini pertamanya, An Evening with Sophia Zuhri di Royal Chulan, Damansara, Kuala Lumpur. Beliau mempersembahkan sebanyak 5 lagu termasuk lagu "Game of Charades". Album sulungnya juga dilancarkan pada hari yang sama, memuatkan sebanyak 10 lagu hasil karyanya sendiri.

Bakat
Gaya muzik Sophia ialah Britpop dan beliau menyanyi dalam bahasa Inggeris. Karya muziknya bertumpu kepada pemerhatian dan pengalaman hidupnya melalui pergaulan dengan rakan sebayanya. Selain itu, beliau juga berkemahiran bermain ukulele dan menjadikan Yuna sebagai idola dan sumber inspirasinya.

Kehidupan peribadi
Sophia Zuhri dilahirkan di Kuala Lumpur, Malaysia dan dibesarkan di London, United Kingdom dan merupakan anak bongsu daripada empat beradik. Beliau ialah anak kepada ahli perniagaan, Mohd Zuhri Abdullah. Beliau kini sedang melanjutkan pengajian peringkat A-Level dalam jurusan Bahasa Moden di Universiti Bristol, UK.

Diskografi

Album studio
 Tajuk Butiran album Sophia Zuhri Dikeluarkan: 24 Ogos 2022 (Fizikal), September 2022 (Digital)
 Label: Inspirasi Entertainment, Universal Music Malaysia
 Format: CD, muat turun digital

Single
 Tajuk Tahun "Game of Charades" 2021

Konsert
 An Evening with Sophia Zuhri (2022)

Anugerah dan pencalonan
 Tahun Anugerah Kategori Penerima Karya tercalon Keputusan 2022 Anugerah Industri Muzik ke-23 Lagu Inggeris Tempatan Terbaik Dirinya sendiri "Game of Charades" 

Rujukan

Pautan luar


Kategori:Kelahiran 2004
Kategori:Orang hidup
Kategori:Orang Malaysia berketurunan Melayu
Kategori:Muslim Malaysia
Kategori:Orang dari Kuala Lumpur
Kategori:Penyanyi wanita Malaysia
Kategori:Penggubah lagu Malaysia
Kategori:Penulis lirik Malaysia
Kategori:Penyanyi bahasa Inggeris di Malaysia